**................../...........2023**

**MINISTERUL SĂNĂTĂȚII**

**DIRECȚIA GENERALĂ SĂNĂTATE PUBLICĂ ȘI PROGRAME DE SĂNĂTATE**

**Direcția programe de sănătate publică**

**APROBAT**

**p. MINISTRUL SĂNĂTĂȚII**

**CONF. UNIV. DR. ADRIANA PISTOL**

**SECRETAR DE STAT**

**REFERAT DE APROBARE**

În prezent programele naționale de sănătate publică se derulează în conformitate cu prevederile:

- HG nr. 423/2022 privind aprobarea programelor naţionale de sănătate;

- Ordinului ministrului sănătății nr. 964/2022 privind aprobarea Normelor tehnice de realizare a programelor naţionale de sănătate publică, cu modificările și completările ulterioare.

În temeiul atribuțiilor prevăzute la art. 55 lit. f) din Titlul II „Programele naţionale de sănătate” al Legii nr. 95/2006 privind reforma în domeniul sănătății, republicată, cu modificările și completările ulterioare, structura din cadrul Ministerului Sănătăţii, responsabilă de elaborarea şi coordonarea programelor naţionale de sănătate, „propune ministrului sănătăţii măsuri pentru îmbunătăţirea derulării programelor naţionale de sănătate”.

În contextul legal sus menționat și având în vedere necesitatea clarificării unor aspecte legate de activitățile din cadrul programele naționale de sănătate publică supunem aprobării dumneavoastră modificarea și completarea Normelor tehnice de realizare a programelor naționale de sănătate publică, după cum urmează:

1. pentru asigurarea sustenabilității investițiilor realizate în cadrul proiectului ROVAC, în vederea asigurării lanțului frig, conform adresei ROVAC nr. 172/28.03.2023, înregistrată la DPSP cu nr. 266/30.03.2023:
   1. se completează atribuțiile structurii cu atribuţii în coordonarea sănătăţii publice cu o nouă atribuție referitoare la elaborarea şi supunerea spre aprobare ordonatorului principal de credite a referatelor de necesitate care stau la baza iniţierii procedurilor de achiziţie publică centralizată a serviciilor de transport ale vaccinurilor, cu asigurarea lanțilui frig;
   2. în cuprinsul Anexei nr. 1 „I. Programul naţional de vaccinare”, litera C. „Activităţi”, punctul 1. „Vaccinarea populaţiei la vârstele prevăzute în Calendarul naţional de vaccinare” se modifică activitățile derulate la nivelul:
      1. serviciilor/birourilor de supraveghere şi control al bolilor transmisibile din DSP;
      2. furnizorilor de servicii medicale de la nivelul maternităţilor, din sistemul public şi privat;
      3. furnizorilor de servicii medicale de la nivelul asistenţei medicale primare;
      4. furnizorilor de servicii spitaliceşti care au în structură dispensare de pneumoftiziologie:
      5. furnizorilor de servicii spitaliceşti în situaţiile în care sunt spitalizaţi copii abandonaţi;
   3. completarea listei de cheltuieli eligibile și a obligațiilor contractuale pentru a
2. excluderea DSP Bacău din Anexa 2 „Programul naţional de supraveghere şi control a bolilor transmisibile prioritare”, titlul II.3 „Subprogramul naţional de testare NAAT/RT-PCR şi de secvenţiere”.
3. includerea Spitalului Clinic Județean de Urgență Oradea, jud Bihor, în lista unităților de specialitate care implementează:
   1. activitatea 1.3.3. „Tratamentul dietetic al copiilor cu fenilcetonurie şi alte boli înnăscute de metabolism din cadrul Anexei nr. 13. „XIII.Programul naţional de sănătate a femeii şi copilului”, titlul XIII.1.Subprogramul de nutriţie şi sănătate a copilului”
   2. activități în cadrul Programului naţional de tratament dietetic pentru boli rare.

ca urmare a fundamentării prezentate de UATM INSMC (prin adresele nr. 11160/2023 și 17030/2022) și a recomandării formulate de către Comisia de specialitate diabet zaharat, nutriție și boli metabolice a Ministerului Sănătății nr. 279/2022, precum și a opțiunilor formulate de pacienții diagnosticați cu fenilcetonurie, care solicită deschiderea unui nou centru la Oradea.

Implementarea activităților de către această unitate sanitară se va putea realiza începând cu exercițiul bugetar al anului 2024.

În sensul celor menţionate mai sus vă transmitem, alăturat, proiectul de Ordin al ministrului sănătății pentru modificarea și completarea prevederilor Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022, pe care – dacă sunteţi de acord – vă rugăm să-l aprobaţi în vederea publicării în Transparență decizională

**DIRECTOR GENERAL**

**Dr. Amalia Șerban**

**DIRECTOR**

**Dr. Ioana Popinceanu**